HANA โบรกฯชี้กำไรไตรมาส 4-ปี 2565 ดีต่อเนื่อง แถมรับประโยชน์บาทอ่อนค่า
HANA โบรกฯชี้กำไรไตรมาส 4-ปี 2565 ดีต่อเนื่อง แถมรับประโยชน์บาทอ่อนค่า แนะซื้อเป้า 93.00 บาท
HANA โบรกฯชี้กำไรไตรมาส 4-ปี 2565 ดีต่อเนื่อง แถมรับประโยชน์บาทอ่อนค่า แนะซื้อเป้า 93.00 บาท
24 พ.ย. 2564

บล.โนมูระ พัฒนสิน ระบุในบทวิเคราะห์วันนี้ (23 พ.ย.64) ว่า  บริษัท ฮานา ไมโครอิเล็คโทรนิคส จำกัด (มหาชน) หรือ HANA แนะซื้อเป้า 93.00 บาท ประเมินกำไรปกติไตรมาส 4/2564 ที่ 728 ลบ. (โต 62% เทียบช่วงเดียวกันของปีก่อน,โต 4% เทียบไตรมาสก่อนหน้า) โดยเพิ่มเทียบไตรมาสก่อนหน้าจากสถานการณ์โควิดในอยุธยาคลี่คลายและกลับมาทำงานได้ เพิ่ม เทียบช่วงเดียวกันของปีก่อนจาก โรงงานลำพูนยังได้ผลดีจาก economy of scale รวมถึงความต้องการชิพจากอุตสาหกรรมรถยนต์ และเทเลคอมยังแข็งแกร่ง
โดยคาดกำไรสุทธิปี 2564 โต 22%เทียบช่วงเดียวกันของปีก่อนที่ 2,330 ลบ. และปี 2565 โต 27%เทียบช่วงเดียวกันของปีก่อนที่ 2,957 ลบ. โดยมีปัจจัยหนุนคือ 1) การเติบโตของกลุ่ม EV car ในทุกภูมิภาคทั่วโลก 2) ภาวะความต้องการ เติบโตของสินค้าเซมิคอนดักเตอร์ที่ยังดีมาก 3) แนวโน้มการพัฒนาสินค้าใหม่ Silicon Carbine Semiconductor 4) การเติบโตของโรงงานในจีนตาม การขยายตัวของฐานการผลิตสินค้าอิเลิคทรอนิคส์ในจีน
ด้าน Valuation: ซื้อรับภาพ bullish ของกลุ่มอิเล็กทรอนิกส์ โดยปัจจุบันซื้อขายบน PER 22F ที่ 25 เท่า และโมเมนตัมกำไร ไตรมาส 4/2564-ปี 2565 ยังดีต่อเนื่อง และยังเป็นหุ้นรับประโยชน์บาทอ่อนค่า